محمیہ بن جزء

نام و نسب 
محمیہ نام، والد کا نام جزء تھا، نسب نامہ یہ ہے، محمیہ بن جزء بن عبدیغوث ابن عویج بن عمروبن زبید الاصغر، بنو جمح کے حلیف تھے، حضرت عباسؓ کے چھوٹے صاحبزادے فضل کے ساتھ ان کی صاحبزادی بیاہی تھیں۔

 اسلام و ہجرت 
دعوت اسلام کے ابتدائی ایام میں اسلام لائے اور ہجرت ثانیہ میں حبشہ گئے۔
(ابن سعد،جزء4،ق1:145)

 غزوات 
غزوۂ مریسیع (بنو مصطلق) کے زمانہ میں مدینہ منورہ ہجرت کی، اسی غزوۂ سے شرکت کی ابتدا ہوئی۔
(استیعاب:1/295)
آنحضرت صل اللہ علیہ وآلہ وسلم نے ان کو خمس کا عامل بنایا، غزوہ مریسیع میں بھی یہ خدمت انھی کے سپرد تھی۔
(اصابہ:6/68 وابن سعد حوالہ مذکور)
آنحضرت ﷺ ان سے بہت خوش رہا کرتے تھے،ایک مرتبہ اظہارِ خوشنودی کے طور پر نہایت خوبصورت لونڈی عطا فرمائی تھی۔
(اصابہ:6/68)

 حوالہ جات